Diari Oficial de la Generalitat Valenciana


Sumari del DOGV 8707, del 30-12-2019 (2019/12870)

RESOLUCIÓ de 17 de desembre de 2019, del director gerent, per la qual s'ordena la publicació de l'acord del Consell de Govern de 16 de desembre de 2019, de correcció d'errors de l'acord adoptat el 30 de gener de 2018, de modificació de plantilla i relació de llocs de treball (RPT).
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8707

Data del DOGV
:   30-12-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/12222


Data del document
:   17-12-2019

Organisme emissor
:   Consorci Hospitalari Provincial de Castelló

Tipus de document
:   Resolució

Anàlisi jurídica

 Descriptors 

:   * personal
    * concurs administratiu

RESOLUCIÓ de 17 de desembre de 2019, del director gerent, per la qual s'ordena la publicació de l'acord del Consell de Govern de 16 de desembre de 2019, de correcció d'errors de l'acord adoptat el 30 de gener de 2018, de modificació de plantilla i relació de llocs de treball (RPT). [2019/12511]  
El Consell de Govern del Consorci Hospitalari Provincial de Castelló reunit en sessió ordinària de data 30.01.2018 va adoptar, entre altres, per majoria dels seus membres, l'acord de modificació de la plantilla i relació de llocs de treball, modificant la naturalesa jurídica de places i llocs de treball de base funcionarial, que passaven a adoptar naturalesa laboral.  
El DOGV número 8353 de 09.08.2018, va publicar aquest acord de modificació de plantilla en els termes informats i autoritzats per la Conselleria d'Hisenda i Model Econòmic.  
Advertit error material en l'acord de 30.01.2018 que afecta la publicació de la Resolució de 6 d'agost de 2018 continguda en en DOGV número 8353, el Consell de Govern reunit en data 16 de desembre de 2019 acorda per unanimitat la correcció d'errors sobre la base de l'article 109.2 de la Llei 39/2015, d'1 d'octubre, del Procediment Administratiu Comú de les Administracions Públiques.  
Aquesta correcció d'errors afecta a la plaça número 252, que es corresponia amb cap de Servei Radiofísica Hospitalària en lloc de FE Radiofísica Hospitalària, i per tant no procedia la seua incorporació a la modificació acordada.  
L'acord, ara rectificat per error material, en tant versava sobre una matèria, la modificació de llocs ja existents en la relació de llocs de treball de l'entitat o organisme, que ha de ser informada favorablement per la Conselleria competent en matèria d'hisenda i sector public, de conformitat amb el que s'estableix en l'article 35 de la Llei de Pressupostos de la Generalitat Valenciana, es va publicar en el DOGV esmentat en els termes en què va ser autoritzat preceptivament, i és a la seua rectificació a la qual s'ordena i circumscriu l'actual correcció d'errors materials.  
   
El director gerent del Consorci, en ús de les facultats atribuïdes per l'article 23 c) dels estatuts del Consorci, disposa:  
Fer públic en el Diari Oficial de la Generalitat Valenciana la modificació de la Resolució de 06.08.2018 que ordena la publicació de l'acord del Consell de Govern de 30.01.2018, afectat per la correcció d'errors acordada per Consell de 16.01.2019 i que s'incorpora com a annex a la present.  
  
Castelló de la Plana, 17 de desembre de 2019.- El director gerent: Joaquín Sanchís García.  
  
  
ANNEX  
Acord de correcció d'errors  
  
«Vist l'Acord del Consell de Govern del Consorci Hospitalari Provincial de Castelló de data 30 de gener de 2018, de modificació de plantilla i relació de llocs de treball, s'observen els següents:  
  
  
Fets  
1. Es va detectar error material o de fet en la concreció del desenvolupament del punt 5 expositiu de l'acord de modificació de plantilla i RPT relatiu a la ?Laboralització de places de funcionaris vacants no ocupades per personal interí, en exposar-se i disposar-se en l'apartat tercer de l'acord,   
?Modificar la plantilla i RPT de personal funcionari i laboral, amortitzant places i llocs en la plantilla de funcionaris i creant les mateixes places i llocs en la plantilla laboral?, la modificació de la plaça amb el número 252, de personal funcionari, que classifica de Facultatiu/a Especialista (Radiofísica Hospitalària) procedint-se a la seua amortització.  
  
2. Correlativament, fonament del procés de laboralització, es crea una plaça de personal laboral, la número 3529, de Facultatiu/a Especialista (Radiofísica Hospitalària)  
3. L'instrument d'ordenació de recursos del Consorci Hospitalari Provincial de Castelló, es desglossa en plantilla i relació de llocs de treball, i en el moment d'adopció de l'Acord de data 30 de gener de 2018, la plantilla i RPT oficial del Consorci està publicada en el DOGV número 8023, de 20 d'abril de 2017, correcció d'errors DOGV número 8034, de 8 de maig de 2017, en la qual apareix el lloc 252 la denominació del qual és Cap Servei Radiofísica i Protecció Radiològica. Aquesta plantilla i RPT és el document a la modificació del qual es dirigeix l'acord de 30 de gener de 2018.  
4. El procés de laboralització que el Consell de Govern acorda ho és sobre la base de l'acord sotmés a negociació amb els representants dels empleats en la MGN de data 8 de novembre de 2017, i només pot afectar places bàsiques de naturalesa funcionarial no ocupades per personal interí, així es desprén de manera directa de la documentació obrant en l'expedient.  
De l'anterior es conclou que la plaça funcionarial l'amortització de la qual es va acordar, la 252, no es correspon amb la plaça bàsica de Facultatiu/a Especialista Radiofísica Hospitalària.  
Als anteriors fets corresponen els següents   
  
Fonaments de dret  
1. L'article 13.1 j) dels Estatuts del Consorci Hospitalari Provincial de Castelló, publicats en el DOGV número 7089 de 28 d'agost de 2013, estableixen la competència del Consell de Govern per a l'aprovació de les plantilla i relacions de llocs de treball.  
2. El art 109.2 de la Llei 39/2015, d'1 d'octubre, del Procediment Administratiu Comú de les Administracions Públiques estableix que les Administracions Públiques podran rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes   
3. Considerant que la rectificació que pel present acord es resol, obeeix a un error en la transcripció del lloc 252, que no correspon a Facultatiu/a Especialista en Radiofísica Hospitalària, sinó a Cap de Servei Radiofísica Hospitalària versant sobre un fet, una realitat independent de tota opinió, criteri particular o qualificació, i que posseeix les notes de ser evident, indiscutible i manifest en la plantilla i relació de llocs a la modificació dels quals es dirigeix l'acord.   
  
Resultant que una vegada realitzada la correcció, l'acte que resulte després d'ella no altera el seu sentit , i es tracta d'una simple equivocació que s'adverteix de l'indicat i de la documentació que constitueix l'expedient de modificació de modificació de la plantilla.  
Vistos els preceptes legals citats i les consideracions exposades s'acorda:  
  
Primer  
Esmenar els errors materials indicats mitjançant la substitució de l'acord tercer de l'Acord del Consell de Govern del Consorci Hospitalari Provincial de Castelló de data 30 de gener de 2018, de modificació de la plantilla i RPT, en relació al punt 5 d'aquest, del que a continuació s'indica  
...-  
  
MODIFICACIÓ DE LA PLANTILLA DE PERSONAL I RELACIÓ DE LLOCS DE TREBALL DEL CONSORCI HOSPITALARI PROVINCIAL DE CASTELLÓ  
?1. Modificar la plantilla corresponent al Personal Funcionari del Consorci Hospitalari Provincial de Castelló, amb l'amortització de les següents places:  
  
2 MÈDIC OFTALMOLOGIA /F.E  
Subgrup A1  
Escala Administració Especial  
Subescala Tècnica  
Classe Superior  
  
1 MÈDIC ONCOLOGIA/F.E  
 Subgrup A1  
Escala Administració Especial  
Subescala Tècnica  
Classe Superior   
  
1 MÈDIC UROLOGIA/F.E  
Subgrup A1  
Escala Administració Especial  
Subescala Tècnica  
Classe Superior   
  
1 INFERMER/A U.HOSP./SERVEIS CENTRALS  
Subgrup A2  
Escala Administració Especial  
Subescala Tècnica  
Classe Mitjana  
  
6 AUXILIAR INFERMERIA/TÈCNIC/A CURES AUXILIARS D'INFERMERIA O. HOSP/SS.CC.  
Subgrup C2  
Escala Administració Especial  
Subescala Tècnica  
Classe Auxiliar  
  
1 ZELADOR/A/ZELADOR AMB ATENCIÓ DIRECTA MALALT  
  
Grup AP  
Escala Administració Especial   
Subescala Serveis Especials  
Classe Personal d'Ofici  
2. Modificar la Relació de Llocs de treball del Personal Funcionari del Consorci Hospitalari Provincial de Castelló, amb l'amortització dels següents llocs de treball:  
3. Modificar la Plantilla i Relació de Llocs de Treball corresponent al Personal Laboral del Consorci Hospitalari Provincial de Castelló, amb la creació de les següents places i llocs:  
L'import de les retribucions s'entendrà actualitzat amb els increments autoritzats per la Llei de Pressupostos de la Generalitat Valenciana per a l'exercici 2018, de conformitat amb les taules retributives d'aplicació al personal de IISS de la Conselleria de Sanitat Universal i Salut Pública, en els termes establits en la Disposició Transitòria Trenta-unena de la Llei 22/2017, de 29 de desembre, de Pressupostos de la Generalitat Valenciana.-